पर ठाकुर नैं खबरै ए सुनेआ बी नेहा। ओ जाई चुके दे हे। मैं हून इक्कला हा ते नीला दे बारे च सोचन लगी पेदा हा। बिंद ठैह्‌रियै मैं कागज खिच्चेआ ते अंग्रेजी च लिखेआ, मैं शायद अपने बरताऽ कन्नै तुगी ठेह् पजाई ऐ। मिगी अफसोस ऐ, अज्ज तूं नेईं गेई तां मैं मिलङ। काकला गी लफाफे च रिक्खियै मैं बंद कीता ते उप्पर नां ते होटल दा पता लिखी दित्ता। उस्सै बेल्लै राज नै आइयै गलाया, चलो, फोन उप्पर नीला ऐ। गल्ल करी लैओ।